b'\n_START_ARTICLE_\nObrovac (sudbeni kotar)\n_START_PARAGRAPH_\nSudbeni kotar Obrovac bio je jedan od sudbenih kotara (njem. Gerichtsbezirk), koji su predstavljali manje upravno-teritorijalne jedinice nekada\xc5\xa1nje Carevine Austrije u okvirima Austro-Ugarske monarhije. Zajedno sa sudbenim kotarima Benkovac i Kistanje \xc4\x8dinio je ve\xc4\x87u upravno-teritorijalnu jedinicu politi\xc4\x8dki kotar Benkovac u sastavu austrijske krunske zemlje Dalmacije. Prostirao se je 1900. godine na 699,37 km.\xc2\xb2 Sjedi\xc5\xa1te sudbenog kotara bilo je u Obrovcu, a slu\xc5\xbebeno je iskazivan i na talijanskom jeziku pod imenom Obbrovazzo.'